Az aurorparancsnokság

Tagja(i) | Adelaide Lachlan - járőr  Lionel Weasley - járőr  Cassiopeia Black - nyomozó  Jerry Preston - nyomozó  Corvus Black - nyomozó  Artemis Shacklebolt - nyomozó  Holden Briggs - kommandós  Vivian Fletcher - kommandós  Simon Payton-Murakami - kommandós  Arianne Prewett - kommandós  Rupert Belby - kommandós  Skyler Shunpike - kommandós (tanonc)  Claude Danet-Fauvel - tudományos részleg  Jesse Slughorn - belső ellenőrzés  Cameron Castillo - tanonc

Az aurorparancsnokság a brit Mágiaügyi Minisztérium második emeletén található, a Varázsbűn-üldözési Főosztály részét képezi. A főosztály jelenlegi vezetője Hermione Granger, az aurorparancsnoki pozíciót pedig Harry Potter tölti be.

## A parancsnokság felépítése

Az aurorparancsnokságon belül a következő részlegek működnek:

* Mágikus rendvédelmi járőrszolgálat
* Nyomozók
	+ Gyilkossági nyomozások szakosztálya
	+ Pénzügyi és gazdasági csalások szakosztálya
	+ Közbiztonságért felelős aurorok szakosztálya
	+ Szervezett bűnözés szakosztály
	+ Család-és gyermekvédelmi szakosztály
* Varázsbűn-üldözési kommandó
* Tudományos részleg
* Kommunikációs részleg
* Belső ellenőrzés
* Adminisztrációs részleg

Mindegyik részlegen más-más képzettségi szintet várnak el az ott dolgozó aurorokról, erről bővebben az Aurorképzés pont alatt és az egyes részlegek leírásai alatt olvashatsz.

## Mágikus rendvédelmi járőrszolgálat

A mágikus rendvédelmi járőrszolgálat alapvetően az egyszerű, mugli rendőrök varázsvilágbeli megfelelőjének tekinthető. Tagjai a rendvédelem mindennapos feladatait látják el, járőröznek az utcákon (Londonban leggyakrabban a Zsebpiszok köz környékén találkozhatunk velük, sokszor tartanak razziákat errefelé), lopásokhoz, rablásokhoz, testi sértéshez, muglik megrémisztéséhez, kisebb vétségekhez vonulnak ki és tartóztatják le vagy bírságolják meg az elkövetőket. A járőrszolgálat tagjai a hároméves aurorképzés után állhatnak munkába, továbbképzés nem szükséges a részlegre való felvételhez. Megkülönböztető jelük a khaki színű egyenruha, amelyre a Brit Mágiaügyi Minisztérium emblémáját hímezték.

## Nyomozók

A járőrök felett állnak rangban a különféle nyomozói szakosztályok dolgozói. A nyomozók több területre szakosodhatnak, átjárás és kooperáció van az egyes szakosztályok között, de egy auror egyszerre csak egy csoportnak lehet a tagja - áthelyezés saját kérésre vagy egy felettes javaslatára bármikor lehetséges. A nyomozók az alap hároméves képzést követően csatlakozhatnak be valamely nyomozói szakosztályra, amennyiben elég magas pontszámot értek el a záróvizsgákon, ahol további egyéves szakirányú gyakorlati képzésben részesülnek, amelynek a végén újabb vizsgát kell tenniük. Nyomozói karrierjük megkezdésétől elsősorban párokban dolgoznak, többnyire állandó kollégával kell együttműködniük, természetesen a feletteseik akarata szerint.

### Gyilkossági nyomozások szakosztálya

A szakosztályon dolgozó aurorok elsődleges feladata a gyilkossági ügyek tetteseinek megtalálása és Wizengamot elé állítása, beleértve a helyszín átkutatását, a gyanúsítottak és szemtanúk kihallgatását, a gyilkos profiljának felállítását stb. A hároméves alapképzést követő egy évben az ide jelentkező nyomozók emelt szintű képzést kapnak bűbájtanból és átváltoztatástanból, hiszen ezek ismerete elengedhetetlen a helyszínelések során. Emellett pszichomágiát is tanulnak, különös hangsúlyt fektetve a bűnözők profiljának felállítására. A gyilkossági ügyekkel foglalkozó nyomozók egyenruhája barna.

### Pénzügyi és gazdasági csalások szakosztálya

Az itt dolgozó aurorok elsősorban a fehérgalléros bűnözéssel foglalkoznak, például a pénzügyi csalásokkal, megvesztegetéses ügyekkel, sikkasztással, pénzmosással és hamisítással stb. Nyomozásokat folytatnak le, megfigyelik a potenciális bűnözőket, házkutatásokat tartanak, kihallgatják a gyanúsítottakat. Egyéves képzésük során elsősorban az átváltoztatástan és a számmisztika területén kapnak emelt szintű képzést, előbbi elengedhetetlen a mágikus pénzhamisítással kapcsolatos ügyek felgöngyölítéséhez. Az itt dolgozó aurorok egyenruhája sötétzöld.

### Közbiztonságért felelős aurorok szakosztálya

A szakosztály aurorjai a korábbi elítéltek és gyanúsítottak utánkövetésével foglalkoznak. A legkisebb bűncselekménytől kezdve egészen a neo-halálfalósággal gyanúsítottak megfigyeléséig terjed a munkakörük. A képzésük során főként pszichomágiát tanulnak. Az itt dolgozók egyenruhája okkerságra színű.

### Szervezett bűnözés szakosztály

Ezek az aurorok általában nagyobb létszámú, rendezett csapatokban dolgoznak olyan bűnözői csoportok felszámolására, akik többek között drogkészítéssel és -kereskedelemmel, embercsempészettel foglalkoznak és a fekete piacot birtokolják. Munkájuk részét képezi a csoportok hierarchiájának és kapcsolati hálójának a felderítése, az egyes tagok kiiktatása és általában belülről próbálják szétbomlasztani a csoportot. Ehhez beépített ügynököket alkalmaznak, akik speciális aurorok ezen a szakosztályon belül és kifejezetten erre a szerepre specializálódtak. A szervezett bűnözői részleg aurorjai fekete egyenruhát hordanak.

### Család-és gyermekvédelmi szakosztály

A csoport feladata a családon belüli erőszakkal és gyermekbántalmazással kapcsolatos ügyekre terjed ki. Munkájuk során közbe kell avatkozniuk, ha párkapcsolaton és családon belüli bántalmazást jelentenek be, ők felelnek a távoltartási végzések betartatásáért, a bántalmazott gyermekek családból való kiemeléséért és kihallgatásáért stb. A képzésük során elsődlegesen pszichomágiát és jogot tanulnak. A szakosztály aurorjai mályva színű egyenruhát viselnek.

## Varázsbűn-üldözési kommandó

A Varázsbűn-üldözési kommandó az aurorparancsnokság egy különálló részlege. A kommandóhoz csak nyomozói tapasztalattal rendelkező aurorok jelentkezhetnek, akik egyéves továbbképzést kapnak. Ennek során emelt szintű mágiaelméletet, sötét varázslatok kivédését, bűbájtant és átváltoztatástant tanulnak, de a fekete mágia elméleti oktatása is terítékre kerül. A tananyag részét képezi egy alapfokú pszichológiai kurzus is, különös figyelmet fordítva a profilozásra és a túsztárgyalások pszichológiájára. Emellett az egy év alatt komoly erőnléti edzéseken is részt vesznek a jelentkezők. A képzést egy elméleti és egy gyakorlati vizsga zárja, a bukási arány az utóbbi években nagyon magas, csak a legkiválóbbak kerülhetnek be a kommandó tagjai közé.
A kommandó sokféle feladatot ellát, ami a nyomozók munkakörén kívül esik. Különösen veszélyes fekete mágusok és terroristacsoportok, bűnszervezetek elfogása vagy likvidálása, túszmentés, fegyveres csoportok leszerelése tartoznak a fő feladataik közé, illetve az ezeket megelőző nyomozásokban, felderítő munkában is részt vesznek. Azonban nem összekeverendők a gyilkossági nyomozókkal vagy a szervezett bűnözésért felelős szakosztállyal. Csak olyan gyilkossági ügyek vagy bűnszervezetek ügyei kerülnek a kommandó látóterébe, amelyek a különösen veszélyes fekete mágusokhoz köthetők, mint például az 1998-ban megszökött halálfalók és fejvadászok tevékenysége.
A kommandó tagjai a hétköznapokban és hivatalos események alkalmával tengerészkék egyenruhát viselnek, a bevetéseken, ha a helyzet úgy kívánja meg, terepmintás egyenruhát hordanak.

## Tudományos részleg

A tudományos részleg aurorjai felelősek a helyszínelések során talált bizonyítékok és nyomok vizsgálatáért. A nyomozók ugyan képesek elvégezni az általános helyszínelések során használt bűbájokat, azonban a nyomok mélyreható vizsgálatához nem elegendőek az ismereteik. A tudományos részleg dolgozói az alapképzést követő két éves továbbképzésük alatt magas szinten tanulják a bájitaltant, átváltoztatástant és bűbájtant, így képesek olyan főzetek, mágikus anyagok előállítására vagy olyan varázslatok végrehajtására, amelyek segíthetik a nyomozók munkáját. Ujjlenyomatokat, DNS-mintákat stb. képesek mágikusan elemezni. A részleg aurorjai fehér egyenruhát viselnek.

## Kommunikációs részleg

A kommunikációs részleg felelős a médiával és a Minisztérium egyéb főosztályaival való kapcsolattartásért. Noha a részlegre való felvétel nem igényel külön képzést, az itt dolgozók közül többen kommunikáció-és médiatudományi diplomával is rendelkeznek az aurori végzettségük mellett. Ők látják el információval a különféle sajtófelületeket, ők vezénylik le a sajtótájékoztatókat, szóvivőik képviselik a médiában az Aurorparancsnokságot, emellett lebonyolítják a kommunikációt a többi főosztállyal közös munka esetén (leggyakrabban a Nemzetközi Máguskapcsolatok Főosztályával dolgoznak együtt). A részleg aurorjai vörös egyenruhát viselnek nyilvános szereplések alkalmával.

## Belső ellenőrzés

A belső ellenőrzéssel foglalkozó aurorok feladata a parancsnokságon dolgozók munkavégzésének felügyelete. Ők végzik a kihallgatást és a papírmunkát az esetleges jogsértések (gondolhatunk itt az aurori túlkapásokra például), balesetek stb. esetén, illetve minden évben alkalmassági vizsgálatot tartanak az aurorok körében. Az alkalmassági teszt három részből áll: pszichológiai, erőnléti és mágiahasználati. Ők döntik el, ha valaki átmenetileg vagy véglegesen nem alkalmas a munkája elvégzésére. Jogukban áll felfüggeszteni más aurorokat vagy örökké megfosztani őket jelvényüktől. A belső ellenőrzésnél dolgozók egyenruhája szürke.

## Adminisztrációs részleg

Az adminisztratív feladatokat nem szakképzett aurorok látják el, az adminisztrációs részlegen dolgozók többnyire csak roxforti végzettséggel rendelkeznek. Feladatuk elsősorban a dokumentáció, tényleges aurori tevékenységet nem látnak el, tulajdonképpen titkári munkakörben tevékenykednek.

## Az alapképzés részletes leírása

Az aurorképzés többlépcsős és több választható szakirányra is kiterjed. Az alapképzésre való jelentkezéshez Kiváló vagy Várakozáson felüli R.A.V.A.Sz. vizsgaeredmény szükséges Sötét Varázslatok Kivédése, Bűbájtan, Átváltoztatástan, Bájitaltan és Gyógynövénytan tantárgyakból, emellett gyakorlati alkalmassági vizsgát is teljesítenie kell a felvételizőknek. A felvételt nyert aurortanoncokra először egy 3 éves alapképzés vár.
A tantárgyakat a parancsnokság tapasztalt, képzett aurorjai tanítják, az órák helyszínéhez a Mágiaügyi Minisztérium második emelete biztosít tantermeket és mágikus tértágító bűbájjal ellátott gyakorlótermeket - ez alól csak a külső helyen végzett terepgyakorlatok képeznek kivételt. Egy-egy tantárgyhoz gyakran több oktató rangidős auror is tartozik, hiszen többségük emellett szolgálatban is van, így nem érhető el minden tanóra alkalmával.

### 1. félév

**A defenzív mágia alapjai 1.:** Az aurortanoncok ezen a kurzuson átveszik a R.A.V.A.Sz. szintű és afeletti védőbűbájokat, különös hangsúlyt fektetve a párbajok során használható önvédelmi varázslatokra. Az első félév csak előadásból áll, gyakorlat nincs. *Oktató(k): ...*

**Az offenzív mágia alapjai 1.:** A kurzus a támadó jellegű varázslatokra fókuszál, az első félév tananyaga elsősorban a párbajok során használható bűbájok, rontások és ártások témakörével foglalkozik. Az első félév csak előadásból áll, gyakorlat nincs. *Oktató(k): ...*

**A sötét varázslatok történelme:** A kurzus betekintést enged az őskortól kezdve a sötét varázslatok fejlődésébe, a híres sötét varázslók és elfogásuk történetébe, a jelentős fekete mágiával és azok kivédésével foglalkozó szakirodalmat is magába foglalva. Elméleti kurzus, a félév nagy része olvasószeminárium jellegű. *Oktató(k): ...*

**Nyomkövetés és álcázás 1.:** A kurzus a nyomkövető, felderítő és álcázó bűbájokkal foglalkozik a R.A.V.A.Sz. szinten túlmutatóan. Az első félévben kizárólag előadásból áll, gyakorlat nincs. *Oktató(k): ...*

**Mágiaelmélet alapjai 1.:** A tantárgy célja, hogy a mágiatudomány alapismereteit adja át az aurortanoncoknak, akik ezáltal jobban megértik a gyakorlatban alkalmazott varázslatok működését, korlátait, lehetőségeit, etimológiáját, hozzásegíti a hallgatókat a saját varázslatok alkotásához szükséges készségek elsajátításához. Emellett a kurzus során a tanulók alapszinten elsajátítják a latin nyelvet is. *Oktató(k): Holden Briggs*

**Emelt szintű átváltoztatástan 1.:** A tantárgy a roxforti R.A.V.A.Sz. szinten túlmutató átváltoztatástani ismereteket adja át a hallgatóknak, elméleti és gyakorlati formában egyaránt. A kurzus lefedi a tárgyak, állatok, varázslények és emberek transzformációját is. *Oktató(k): ...*

**Emelt szintű bájitaltan 1.:** A tantárgy a roxforti R.A.V.A.Sz. szinten túlmutató bájitaltani ismereteket adja át a hallgatóknak, elméleti és gyakorlati formában egyaránt. A kurzus lefedi a mérgek, gyógyfőzetek, mágikus kábítószerek stb. főzését és felismerését is. *Oktató(k): ...*

**Emelt szintű bűbájtan 1.:** A tantárgy a roxforti R.A.V.A.Sz. szinten túlmutató bűbájtani ismereteket adja át a hallgatóknak, elméleti és gyakorlati formában egyaránt. *Oktató(k): ...*

**Erőnléti tréning és önvédelem 1.:** Gyakorlati kurzus, melynek célja az elméleti órákon tanultak komplex alkalmazása, emellett a fizikai erőnlét fejlesztésére is nagy hangsúlyt fektetnek a képzés során. *Oktató(k): Jerry Preston*

**Terepgyakorlat 1.:** Az első félév során az aurortanoncok a mágikus rendvédelmi járőrszolgálat aurorjai mellé kerülnek terepgyakorlatra. A tanoncok párosával kapnak egy-egy mentort a járőrszolgálat tagjai közül, akik a félév során minden hónapban egyszer egy teljes munkanapot töltenek együtt a hallgatókkal, ezáltal megismertetve őket a járőrszolgálat napi teendőivel. Az aurortanoncok csak szemlélőként lehetnek jelen, éles terepmunkában nem vehetnek részt, a terepgyakorlat célja a pályaorientáció segítése.

### 2. félév

**A defenzív mágia alapjai 2.:** tárgy leírása

**Az offenzív mágia alapjai 2.:** tárgy leírása

**Nonverbális mágia:** tárgy leírása

**Nyomkövetés és álcázás 2.:** tárgy leírása

**Emelt szintű átváltoztatástan 2.:** tárgy leírása

**Emelt szintű bájitaltan 2.:** tárgy leírása

**Emelt szintű bűbájtan 2.:** tárgy leírása

**Mágiaelmélet alapjai 2.:** tárgy leírása

**Erőnléti tréning és önvédelem 2.:** tárgy leírása

**Terepgyakorlat 2.:** (közbiztonságiaknál)

### 3. félév

**Emelt szintű defenzív mágia 1.:** tárgy leírása

**Emelt szintű offenzív mágia 1:** tárgy leírása

**Pszichomágia alapjai 1.:** tárgy leírása

**Jogi alapismeretek 1.:** tárgy leírása

**Mágiaelmélet emelt szinten 1.:** tárgy leírása

**Emelt szintű növény-és lényismeret 1.:** tárgy leírása

**Erőnléti tréning és önvédelem 3.:** tárgy leírása

**Terepgyakorlat 3.:** (családvédelmiseknél)

### 4. félév

**Emelt szintű defenzív mágia 2.:** tárgy leírása

**Emelt szintű offenzív mágia 2.:** tárgy leírása

**Pszichomágia alapjai 2.:** tárgy leírása

**Emelt szintű mágiaelmélet 2.:** tárgy leírása

**Emelt szintű növény-és lényismeret 2.:** tárgy leírása

**Erőnléti tréning és önvédelem 4.:** tárgy leírása

**Terepgyakorlat 4.:** (pénzügyiseknél)

### 5. félév

**Emelt szintű defenzív mágia 3.:** tárgy leírása

**Emelt szintű offenzív mágia 3.:** tárgy leírása

**Emelt szintű mágiaelmélet 3.:** tárgy leírása

**A kommunikáció alapjai 1.:** tárgy leírása

**Erőnléti tréning és önvédelem 5.:** tárgy leírása

**Terepgyakorlat 5.:** (gyilkosságiaknál)

### 6. félév

**Emelt szintű defenzív mágia 4.:** tárgy leírása

**Emelt szintű offenzív mágia 4.:** tárgy leírása

**Emelt szintű mágiaelmélet 4.:** tárgy leírása

**A kommunikáció alapjai 2.:** tárgy leírása

**Erőnléti tréning és önvédelem 6.:** tárgy leírása

**Terepgyakorlat 6.:** (szervezett bűnözésnél)

A záróvizsga írásbeli, szóbeli és gyakorlati részekből áll, a sikeres teljesítéshez minden vizsgarészen legalább Elfogadható minősítést kell szerezni.

## Egyenruhák

A különféle beosztású aurorok mind eltérő egyenruhát viselnek, amely mindenki számára jól jelzi szakterületüket és rangjukat. Az eltérő szakterületeket más-más színnel jelölik, emellett a beosztást az egyenruha mell-és vállrészén található rangjelzések mutatják.

   A **Mágikus rendvédelmi járőrszolgálat** egyenruhája khaki színű, a férfiak és a nők is derékig érő, bő zubbonyt viselnek, amelyben szabadon tudnak mozogni. Az egyenruha anyagát egyszerű védőbűbájokkal látták el, így az apróbb külső hatásoktól védik a viselőjüket - mint például a gyengébb bűbájoktól és rontásoktól, tompítják az esést, de egy erősebb átoktól vagy fizikai sérüléstől már nem védenek. A járőrök közötti rangbéli különbségeket az egyenruhájuk vállrészén található pontok száma mutatja, az újoncok egy pontot viselnek, míg a járőrosztagok vezetői hármat. A kiképzés alatt álló aurorok is ugyanezt a khaki színű egyenruhát hordják a terepgyakorlatok és külső helyszínen tartott képzések alatt, de ők semmiféle rangjelzést nem kapnak.

* Férfi nyomozó egyenruha (a szervezett bűnözés szakosztály színében)
* Női nyomozó egyenruha (a szervezett bűnözés szakosztály színében)
1/2A **nyomozók** szakosztályonként más-más színű egyenruhát viselnek, azonban a ruha szabása megegyező. A női és férfi aurorok is hosszú, szűk szabású zubbonyt viselnek, amelyet a járőrszolgálat egyenruhájához hasonlóan egyszerű védőbűbájokkal láttak el. A gyilkossági nyomozók zubbonya barna, a pénzügyi és gazdasági csalások szakosztályán dolgozóké sötétzöld, a közbiztonságért felelős auroroké okkersárga, a szervezett bűnözés szakosztályé fekete, a család-és gyermekvédelmi szakosztályé pedig mályva színű. A nyomozók rangjelzését az egyenruha vállrészén található sávok jelzik, a kezdő nyomozók egy sávot viselnek, a szakosztály vezetője ötöt.

* Férfi kommandós egyenruha
* Női kommandós egyenruha
1/2 A **Varázsbűn-üldözési kommandó** tagjai hosszú, bő szabású tengerészkék zubbonyt viselnek, amelyet a nyomozókéhoz és járőrökéhez hasonlóan egyszerű védőbűbájokkal láttak el, emellett a láthatatlanná tévő és kiábrándító bűbájokra is jobban reagál az egyszerű ruhadaraboknál. A kommandósok közötti rangbéli különbségeket az egyenruha vállrészén látható csillagok száma jelzi, az újoncok egy csillagot viselnek, a parancsnok pedig ötöt.